Callendore

Kongeriget Callendore	Kongeriget Callendore
Callendorisk: Kinrick o Callendore
Det Gamle Sprog: Rìoghachd na h-Alba
Classical: Rugnum Calendorum	
Callendorisk: Kinrick o Callendore
Det Gamle Sprog: Rìoghachd na h-Alba
Classical: Rugnum Calendorum
 	
Motto: 	Nemo me impune lacessit
Hovedstad: 	
Kirkwall (Kongeligt residens)
Perth (Parlamentsresidens)
Andre vigtige byer: 	Everdeen, Ban Ard, Lennox, Cameron, Conmore-upon-Fife, Fraeport, Strangore
Areal: 	104.000 km2
Befolkning: 	3.890.000
Befolkningstæthed: 	37.4/km2
Styreform: 	Parlamentarisk monarki
Monark: 	Jacob 6.
Vigtige fyrstehuse: 	Huset Galloway, Huset MacIntyre, Huset Argyll, Huset MacGregor, Huset Crawford, Huset Bruce, Huset Lennox, Huset Abercrombie, Huset Armstrong, Huset Lindsay, Huset Knox
Etniske grupper: 	Caledonere, Første Folk, Hibernere, Avalonere, Moriere, Thulinger, Flamlændere
Kongeriget Callendore (callendorisk: Kinrick o Callendore) er et vildt og barsk rige i både land, folk og omdømme. Callendore klamrer sig til de vindblæste og bjergrige øer Albany og Morley i de nordvestligste strækninger det Hvide Hav i udkanten af den Gamle Verdens kulturkreds og på kontinentet går der mange historier om dette tilbagestående, barbariske og bakkede land. Callendores øer er hjemsted for urgamle folk, væsner og ånder og højlandets monolitter fortæller om glemte slag i sprog så gamle, at verden har glemt dem.
Callendores bebos af et væld af folkeslag: bølger af erobrere og bosættere, fra det Første Folk over kontinentale søfarere, scandiske krigerkonger, avalonske besættere til normanniske og flamske riddere i kongens tjeneste. I højlandets indre og på de ydre øer er det Gamle Sprog det primære tungemål og folket er kendt som stolte og voldsomme barbarer, der tilbeder fefolk og sælsomme guder. Langs lavlandets kyster er avalonske dialekter og kontinental kultur og leveforhold mere udbredte. Callendonerne er, trods deres indbyrdes stridigheder og forskelligheder, alle villige til at forsvare deres fælles frihed med livet som indsats og de hader avalonere og thulinger endnu mere end de hader hinanden.
Callendonernes konge er Jacob 6. af huset Urquhart, en initiativrig monark, der har iværksat mange reformer for at gøre Callendore til et moderne kongerige efter kontinentale forbilleder, selvom højlandets klaner mestendels har været skeptiske modstandere af dette projekt. Indtil videre er det primært det allerede udviklede lavland omkring det kongelige residens i Kirkwall (ca. 50.000 indb.) og parlamentsbyen Perth (ca. 80.000 indb.), der har høstet frugten af hans arbejde, mens det Første Folk har været sværere at integrere i den generelle samfundsudvikling.
Efter at have kastet åget af avalonsk besættelse af sig for snart tre århundreder siden har kong Jacob som sine forgængere indgået en alliance med Bretonnia med det formål at styrke hans krav som avalonsk tronprætendent. Imidlertid er modstanden mod Avalon i mere eller mindre grad et nationalt anliggende og mange af Callendores førende magnater og klaner bekriger fortsat hinanden.
Category:Den Gamle Verdens Riger
Category:Den Gamle Verden
Category:Nation
Category:Albion
Category:Callendore